Նառա Վարդանյան

Նառա Վարդանյան (), հայ ժամանակակից գրող։

Կենսագրություն 
Ծնվել է Տավուշի մարզի Թովուզ (այժմ՝ Տավուշ) գյուղում։ Ավարտել է Հրազդանի Հովսեփ Օրբելու անվան թիվ 13 միջնակարգ դպրոցը։ 2002-2007 թվականներին սովորել և ավարտել է Երևանի Մեսրոպ Մաշտոցի անվան համալսարանի բանասիրական ֆակուլտետը։ Առաջին անգամ տպագրվել է 2006 թվականին «Գրեթերթ» գրական երիտասարդական թերթում, ապա «Գարուն», «Ինքնագիր», «Նարցիս», «Գրանիշ» ամսագրերում, Գրական թերթում, «ԱՆԹՈԼՈԳԻԱ (18-33) արդի հայ արձակ» անթոլոգիայում։ Մասնակցել է Հայաստանի գրողների միության Գրեթերթ երիտասարդական ամսաթերթի ստեղծմանը։

 2007 թվականին «Սրբիչը» պատմվածքն արժանացել է Գրեթերթ գրական երիտասարդական թերթի «Տարվա լավագույն պատմվածք» մրցանակին։
 2009 թվականին «Լուսինը թփերի մեջ» պատմվածքն արժանացել է «Ինքնագիր» գրական հանդեսի «Լավագույն պատմվածք» մրցանակին։
 2011 թվականին արժանացել է Գրականության բնագավառում Հայաստանի Հանրապետության Նախագահի երիտասարդական մրցանակի «Անկախին սպասելիս» գրքի համար։
 2011 թվականից Հայաստանի գրողների միության անդամ է։
 2012 թվականի սեպտեմբերից աշխատում է Հայաստանի գրողների միության պաշտոնաթերթում՝ Գրական թերթում, ինչպես նաև Գրեթերթ գրական երիտասարդական թերթի համախմբագիրն է։
 2014 թվականին հեղինակի «Սերը» պատմվածքն արժանացել է 1-ին հայկական գրական գործակալության «Գույն» մրցանակաբաշխության առաջին մրցանակին, ինչպես նաև «Անտարես» հրատարակչության հատուկ մրցանակին։

Նրա ստեղծագործությունները թարգմանվել են ռուսերեն, ֆրանսերեն, անգլերեն։

Հրատարակած գրքերը 
 Կանաչ տետր (պատմվածքներ), Երևան, Հեղինակային հրատարակություն, 2009։
 Անկախին սպասելիս (պատմվածքներ), Երևան, Հեղինակային հրատարակություն, 2011։
 Արգելված պտուղ (պատմվածքներ), Երևան, Սատիրիկոն, 2014։

Ն. Վարդանյանի ստեղծագործությունները գրական էլեկտրոնային մամուլում 
 Նառա Վարդանյանի հրապարակումները www.grakantert.am կայքում
 Նառա Վարդանյանի հրապարակումները www.granish.org կայքում
 Նառա Վարդանյանը www.gretert.com կայքում
 Նառա Վարդանյանի ստեղծագործությունները www.inknagir.org կայքում

Ն. Վարդանյանի հարցազրույցները՝ տեսանյութով 
 Գրական հանդիպում. Հուսիկ Արա - Նառա Վարդանյան
 Գրողն ու իրականություն. Ազատություն ռադիոկայան
 ՆԱՌԱ ՎԱՐԴԱՆՅԱՆ. Մշակույթ. Հատուկ հավելված
 Հարցազրույց արձակագիր Նառա Վարդանյանի հետ
 Երկրի հարցը Նառա Վարդանյան Էռնեստ Դուրգարյան

Կարդում է հեղինակը 
 Նառա Վարդանյան. Ընտանիք
 Նառա Վարդանյան - Արգելված պտուղը /Ձայնի բառերը/ աուդիոգրքից

Ծանոթագրություններ 

Հայ կին գրողներ
Հայաստանի գրողների միության անդամներ
Հայաստանի Հանրապետության Նախագահի երիտասարդական մրցանակի դափնեկիրներ